દૈનિક જીવનમાં કબૂતર કે કાગડા પર માણસની નજર પડે તો પડે. કદાચ ચણ ખવડાવે, ગાંઠિયા ખવડાવે અને પોતાના કામમાં આગળ વધે. કવિ હૃદય શક્યતઃ એમને નિહાળી ગુદગુદી અનુભવે. મે બી નવી ગઝલ માટે રદીફ યા કાફિયા મળી શકે. પોસિબ્લિ ચિંતક મનને કોઈ વિચાર જડી આવે. હા, ચકલી હોય તો સૌને કામ લાગે, ફોટો પાડી નેટ પર ફેરવવા! બહારગામ ગયા હોઈએ ‘ને ક્યાંક કોઈક પક્ષી એવું જોવા મળે જેનું નામ ના ખબર હોય તો? વધુ રસ પડે! એ પક્ષી કોઈ બર્ડ-વૉચર જુએ ‘ને તરત બોલી પડે કે આ ઇન્ડિયન રોલર છે, એરોબિક ઉડાન ભરે છે એટલે બેશક મૂડમાં છે. પેલું છે તે રૉક ઈગલ આઉલ, યુરેશિયન ઈગલ આઉલ પણ કહેવાય. એનું સાયન્ટિફિક નામ છે બ્યુબો બેન્ગાલેન્સીસ! આવા નામજ્ઞાનથી વધુ મજા આવે. કેમ?